|  |
| --- |
| **SARUNU PROCEDŪRAS**  **“Drošības sistēmu izveide un apkope”** (identifikācijas Nr. NBS NP 2.RNC 2018/40, CPV-51900000-1, 50610000-4)NOLIKUMS |
| 1. **PASŪTĪTĀJS, SARUNU PROCEDŪRAS RĪKOTĀJS UN SARUNU PROCEDŪRAS KANDIDĀTI**     1. Sarunu procedūras **„Drošības sistēmu izveide un apkope”**, identifikācijas Nr. NBS NP 2. RNC 2018/40 (turpmāk – sarunu procedūra).    2. Sarunu procedūras pasūtītājs un rīkotājs: Nacionālo bruņoto spēku Nodrošinājuma pavēlniecības 2. reģionālais nodrošinājuma centrs (turpmāk – NP 2.RNC), kas atrodas „NBS Aviācijas bāze”, Rembates pag., Ķeguma nov., LV-5016, Latvijā.    3. Finansējuma avots – valsts budžets (100%).    4. Organizatoriska rakstura informāciju par sarunu procedūru sniedz: NP 2.RNC Līgumu un iepirkumu nodaļas vecākā speciāliste Jana Grizāne, e‑pasts: [*jana.grizane@mil.lv*,](mailto:jana.grizane@mil.lv,) tālruņa Nr.: 65055318.    5. Tehniska rakstura informāciju par iepirkuma priekšmetu sniedz Māris Gailis, e-pasts: [*maris.gailis@mil.lv*](mailto:maris.gailis@mil.lv)*,* tālruņa Nr. 65002707.    6. Kandidāts – ieinteresētais piegādātājs, kas ir iesniedzis pieteikumu par dalību sarunu procedūrā.    7. Ja pieteikumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), pieteikumā jānorāda persona, kura pārstāv piegādātāju apvienību sarunu procedūrā, kā arī katras personas atbildības apjoms.    8. Apakšuzņēmēju piesaistes gadījumā kandidāts norāda visus paredzamos apakšuzņēmējus un norāda apakšuzņēmējiem izpildei nododamās līguma daļas un to apjomu (%).    9. Sarunu procedūra tiek rīkota saskaņā ar Aizsardzības un drošības jomas iepirkumu likuma 6. panta ceturto daļu. |
| 1. **IEPIRKUMA PRIEKŠMETS UN PLĀNOTIE APJOMI**     1. Iepirkuma priekšmets ir pasūtītāja objektos izvietoto tehnisko apsardzes sistēmu izveide un apkope(turpmāk tekstā – Pakalpojums) saskaņā ar tehniskās specifikācijas prasībām (pielikums Nr. 2):       1. piekļuves kontroles sistēmu izveide un apkope ZIEMEĻU un DIENVIDU kontroles caurlaides punktos;       2. drošības sistēmu izveide un apkope RIETUMU kontroles caurlaides punktā.    2. Iepirkuma priekšmets netiek dalīts daļās.    3. Tehnisko apsardzes sistēmu vispārīgs kopējais iekārtu skaits norādīts pielikumā Nr.5.    4. Pakalpojuma sniegšanas vieta: „NBS Aviācijas bāze”, Rembates pag., Ķeguma nov., LV-5016.    5. Pakalpojuma sniegšanas termiņš: 36 (trīsdesmit seši) mēneši no līguma spēkā stāšanās dienas.    6. Piedāvājuma izvēles kritērijs: saimnieciski visizdevīgākais piedāvājums, kas atbilst nolikuma un tehniskās specifikācijas prasībām. |
| 1. **SARUNU PROCEDŪRAS KANDIDĀTI**    1. Kandidāts ir reģistrēts likumā noteiktajos gadījumos un likumā noteiktajā kārtībā.    2. Kandidāts, pretendents un persona, kurai ir kandidāta vai pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo kandidātu vai pretendentu, nav ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, pēdējo piecu gadu laikā, atzīts par vainīgu jebkurā no šādiem noziedzīgiem nodarījumiem:       1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labumu pieņemšana vai komerciāla uzpirkšana;       2. krāpšana vai piesavināšanās Konvencijas par Eiropas Kopienu finanšu interešu aizsardzību 1. panta nozīmē vai noziedzīgi iegūtu līdzekļu legalizēšana;       3. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai;       4. dalība tādā personu grupā, kurā apvienojušās trīs vai vairāk personas, lai kopīgi izdarītu noziedzīgus nodarījumus mantkārīgā nolūkā, vai līdzdalība šādas personu grupas izdarītos noziedzīgos nodarījumos, ja par šādas personu grupas izdarītiem noziedzīgiem nodarījumiem likumā paredzēta brīvības atņemšana uz laiku, ne mazāku par četriem gadiem;       5. radioaktīvo vai bīstamo vielu, stratēģiskas nozīmes preču vai citu vērtību, sprāgstvielu, ieroču vai munīcijas pārvietošana pāri Latvijas Republikas valsts robežai jebkādā nelikumīgā veidā.    3. Kandidāts, kā arī kandidāta norādītā persona, uz kuras iespējām kandidāts balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, nerada draudus nacionālajai drošībai, noslēdzot iepirkuma līgumu ar pasūtītāju (Pasūtītājs pieprasa atzinumu no Nacionālās drošības iestādes).    4. Nav pasludināts kandidāta maksātnespējas process, nav apturēta vai pārtraukta kandidāta saimnieciskā darbība, kā arī nav uzsākta tiesvedība par kandidāta bankrotu vai nav konstatēts, ka līdz līguma izpildes paredzamajam beigu termiņam kandidāts būs likvidēts.    5. Attiecībā uz kandidātu nav attiecinātas sankcijas, kas varētu ietekmēt līguma izpildi, proti, vai noslēdzamā līguma izpildi neapdraud subjektam piemērotās sankcijas.    6. Kandidātam Latvijā un valstī, kurā tas reģistrēts (ja tas nav reģistrēts Latvijā vai tā pastāvīgā dzīvesvieta nav Latvijā), nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā katrā valstī pārsniedz 150 euro.    7. Kandidāts, kandidāta persona ar pārstāvības tiesībām, kā arī kandidāta norādītā persona, uz kuras iespējām kandidāts balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, nav ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, atzīts par vainīgu darba tiesību būtiskā pārkāpumā, kas izpaužas kā personas nodarbināšana bez rakstveida darba līguma noslēgšanas, pēdējo 18 mēnešu laikā.    8. Kandidāts, kā arī kandidāta norādītā persona, uz kuras iespējām kandidāts balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, nav ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams un nepārsūdzams, atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, arī gadījumos, kad attiecīgā institūcija, konstatējot konkurences tiesību pārkāpumu, kandidātu ir atbrīvojusi no naudas soda, pēdējo divpadsmit mēnešu laikā.    9. Kandidāts, kā arī kandidāta norādītā persona, uz kuras iespējām kandidāts balstās, izpildot iepriekš noslēgtu iepirkuma līgumu, ir ievērojis tos pienākumus, kas iepirkuma līgumā tam noteikti atbilstoši Aizsardzības un drošības jomas iepirkuma likuma 21. un 22. panta noteikumiem, kā arī ir izpildījis iepriekš noslēgtu iepirkuma līgumu aizsardzības un drošības jomā, un pasūtītājs, kas ir bijis attiecīgā līguma puse, piegādātāja pieļauto iepirkuma līguma pārkāpumu dēļ saskaņā ar noslēgtā iepirkuma līguma noteikumiem nav vienpusēji atkāpies no līguma un:       1. kandidāts vai pretendents viena gada laikā pēc tam, kad pasūtītājs tam paziņojis par vienpusēju atkāpšanos no līguma, likumā noteiktajā kārtībā ir cēlis prasību tiesā pret pasūtītāju par iepirkuma līguma izpildi;       2. tiesa ar spriedumu, kas stājies spēkā un kļuvis nepārsūdzams, ir atzinusi pasūtītāja rīcību par pamatotu, pēdējo trīs gadu laikā.    10. Kandidātam iepriekšējo 3 (trīs) gadu laikā ir pieredze iepirkuma priekšmetam pēc funkcionalitātes līdzīgu iekārtu un sistēmu tehniskā uzturēšanā un/vai tehniskā apkopē vismaz 3 (trīs) pasūtītājiem.    11. Kandidātam uz pieteikuma iesniegšanas brīdi ir spēkā esošs, Nacionālās drošības iestādes izsniegts vismaz 3. kategorijas (KONFIDENCIĀLI) industriālās drošības sertifikāts (IDS) darbam ar valsts noslēpuma objektiem.    12. Kandidāta rīcībā esošajiem vadošajiem darbiniekiem (vismaz vienam) un pakalpojuma izpildē iesaistītajiem tehniskajiem darbiniekiem (vismaz diviem) ir vismaz 3. kategorijas (KONFIDENCIĀLI) speciālā atļauja darbam ar valsts noslēpuma objektiem.    13. Kandidāta darbiniekiem, kuri veiks iekārtu apkopi objektos, ir jābūt saņēmušiem apliecību (sertifikātu), kas apliecina, ka darbinieks ir apmācīts darbam lietojot darba aprīkojumu un strādājot augstumā, kas atbilst augstkāpēju darbam (darbs virs 5 m) (saskaņā ar Ministru kabineta 09.12.2002. noteikumiem Nr. 526 „Darba aizsardzības prasības, lietojot darba aprīkojumu” vai Ministru kabineta 18.03.2014. noteikumiem Nr. 143 „Darba aizsardzības prasības, strādājot augstumā”). |
| 1. **PIETEIKUMU PAR DALĪBU SARUNU PROCEDŪRĀ IESNIEGŠANAS TERMIŅŠ UN TEHNISKĀS DOKUMENTĀCIJAS SAŅEMŠANAS KĀRTĪBA**    1. Pieteikumu par dalību sarunu procedūrā iesniegšanas termiņš ir līdz **2019. gada 9. janvāra plkst. 14:00**, NP 2.RNC Līgumu un iepirkumu nodaļa, „NBS Aviācijas bāze”, Rembates pag., Ķeguma nov., LV-5016. Kandidātu pieteikumi, kas iesniegti pēc šī termiņa, netiek atvērti un neatvērti tiek nosūtīti atpakaļ iesniedzējam.    2. Iepirkuma komisija tehniskās specifikācijas (pielikums Nr. 2, Nr. 5) izsniedz pret parakstu, kā arī papildu informāciju par sarunu procedūru sniedz ne vēlāk kā 4 (četras) dienas pirms pieteikumu iesniegšanas termiņa beigām.    3. Tehnisko dokumentāciju drīkst saņemt persona, kurai ir izsniegta un ir derīga speciālā atļauja pieejai valsts noslēpumam ar kategoriju vismaz līdz KONFIDENCIĀLI. Ierodoties saņemt dokumentāciju, līdzi ir jābūt personu apliecinošiem dokumentiem, kā arī derīgai speciālās atļaujas pieejai valsts noslēpumam kopija.    4. Kandidāti, kuri vēlas piedalīties sarunu procedūrā un saņemt tehnisko dokumentāciju, nosūta pieteikumu brīvā formā uz e-pasta adresi [maris.gailis@mil.lv](mailto:maris.gailis@mil.lv), pieteikumā norādot vismaz kandidāta nosaukumu, reģistrācijas numuru, rekvizītus. Par ierašanās laiku sarunu procedūras rīkotājs un kandidāts vienojas elektroniski. |
| 1. **PIETEIKUMS PAR PIEDALĪŠANOS SARUNU PROCEDŪRĀ UN DOKUMENTU NOFORMĒJUMS**    1. **Pieteikuma noformēšana:**       1. visiem dokumentiem jābūt latviešu valodā.       2. pieteikums par dalību sarunu procedūrā un kvalifikācijas dokumentu oriģināli un/vai to kopijas ir jāiesniedz vienā iesaiņojumā;       3. kandidāts nodrošina pieteikuma, kvalifikācijas dokumentu un/vai to kopiju drošu iesaiņojumu, lai tiem nevar piekļūt, nesabojājot iesaiņojumu;       4. lapām jābūt numurētām;       5. visiem pieteikuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot papīra lapiņu. Šuvuma vietai jābūt apstiprinātai ar kandidāta zīmogu un kandidāta pārstāvja ar pārstāvības tiesībām pašrocīgu parakstu, jānorāda atšifrēts lappušu skaits. Pieteikumam ir jābūt noformētam tā, lai novērstu iespēju nomainīt lapas, nesabojājot nostiprinājumu;       6. pieteikumam, kvalifikācijas dokumentiem un/vai to kopijām jābūt skaidri salasāmiem, bez labojumiem un dzēsumiem;       7. pieteikuma sākumā jāievieto satura rādītājs. Ja pieteikums iesniegts vairākos sējumos, satura rādītājs jāsastāda katram sējumam atsevišķi, pirmā sējuma satura rādītājā jānorāda sējumu skaits un lapu skaits katrā sējumā;       8. sarunu procedūrai jāiesniedz pieteikuma dokumentu oriģināls un divas kopijas. Uz pieteikuma oriģināla titullapas ir jābūt norādei **„ORIĢINĀLS”**, bet uz pieteikuma kopiju titullapām jābūt norādei **„KOPIJA”**.    2. Dokumenti jāiesniedz personīgi slēgtā, aizzīmogotā iesaiņojumā NP 2.RNC Līgumu un iepirkumu nodaļā, „NBS Aviācijas bāze”, Rembates pag., Ķeguma nov., LV-5016. Ja kandidāts nosūta pieteikumu pa pastu, tas nodrošina dokumentu saņemšanu līdz noteiktajam termiņam. Uz iesaiņojuma jānorāda:       1. kandidāta nosaukums, adrese, tālrunis;       2. norāde: **Sarunu procedūrai „Drošības sistēmu izveide un apkope”,** **(identifikācijas Nr. NBS NP 2.RNC 2018/40). Neatvērt līdz 2019. gada 9. janvāra plkst.14:00**.    3. Pieteikuma oriģināls (aizpildīts sarunu procedūras nolikuma pielikums Nr. 1) jāparaksta kandidāta pārstāvim ar pārstāvības tiesībām vai tā pilnvarotai personai. Ja kandidāts ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls (aizpildīts sarunu procedūras nolikuma pielikums Nr. 1) jāparaksta katras personas, kas iekļauta piegādātāju apvienībā, pārstāvim ar pārstāvības tiesībām vai tā pilnvarotai personai. |
| 1. **KANDIDĀTAM JĀIESNIEDZ**    1. **pieteikums par piekrišanu dalībai sarunu procedūrā (pielikums Nr. 1)**;    2. **kvalifikācijas dokumenti**:       1. spēkā esoša Latvijas Republikas Uzņēmumu reģistra izziņa (oriģināls vai kandidāta apliecināta kopija), kurā ir uzrādītas kandidāta personas ar pārstāvības tiesībām un pārstāvības apjoms (norāde, vai persona/-as ir tiesīga pārstāvēt atsevišķi vai kopā ar citu personu/-ām). *Izziņai jābūt izsniegtai ne agrāk kā 3 (trīs) mēnešus pirms pieteikuma iesniegšanas NP 2.RNC;*   Latvijas Republikas Uzņēmumu reģistra izziņā norādītās kandidāta amatpersonas ar pārstāvības tiesībām izdota pilnvara (oriģināls vai kandidāta apliecināta kopija) citai personai parakstīt pieteikumu, piedāvājumu un/vai līgumu, ja tā atšķiras no Latvijas Republikas Uzņēmumu reģistra izziņā norādītās;   * + 1. spēkā esoša Latvijas Republikas Iekšlietu ministrijas Informācijas centra izziņa (oriģināls vai kandidāta apliecināta kopija), kurā norādīta kandidāta atbilstība nolikuma 3.2. un 3.6. punkta prasībām. *Izziņai jābūt izsniegtai ne agrāk kā 3 (trīs) mēnešus pirms pieteikuma iesniegšanas NP 2.RNC.* Dokuments iesniedzams par:        1. kandidātu, kā arī kandidāta norādīto personu, uz kuras iespējām kandidāts balstās;        2. personu, kurai ir kandidāta pārstāvības tiesības vai lēmuma pieņemšanas vai uzraudzības tiesības attiecībā uz šo kandidātu.     2. Latvijas Republikas Uzņēmumu reģistra izziņa (oriģināls vai kandidāta apliecināta kopija), kurā ir uzrādītas ziņas par maksātnespējas un likvidācijas procesiem. *Izziņai jābūt izsniegtai ne agrāk kā 3 (trīs) mēnešus pirms iesniegšanas dienas NP 2.RNC;*     3. spēkā esoša Valsts ieņēmumu dienesta izziņa (oriģināls vai kandidāta apliecināta kopija), kurā norādīta kandidāta atbilstība nolikuma 3.6. punktā noteiktajām prasībām. *Izziņai jābūt izsniegtai ne agrāk kā 3 (trīs) mēnešus pirms pieteikuma iesniegšanas NP 2.RNC;*     4. Kandidāta reģistrācijas valsts attiecīgās institūcijas izsniegta spēkā esoša izziņa (oriģināls vai apliecināta kopija) par to, ka kandidāts vai persona, kurai ir kandidāta pārstāvības tiesības vai lēmuma pieņemšanas vai uzraudzības tiesības attiecībā uz šo kandidātu, nav ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, pēdējo piecu gadu laikā, atzīts par vainīgu jebkurā no šādiem noziedzīgiem nodarījumiem *(izziņai jābūt izsniegtai ne agrāk kā 3 (trīs) mēnešus pirms piedāvājuma iesniegšanas NP 2.RNC)*:        1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labumu pieņemšana vai komerciāla uzpirkšana;        2. krāpšana vai piesavināšanās Konvencijas par Eiropas Kopienu finanšu interešu aizsardzību 1. panta nozīmē vai noziedzīgi iegūtu līdzekļu legalizēšana;        3. terorisms, terorisma finansēšana, aicinājums uz terorismu, terorisma draudi vai personas vervēšana un apmācība terora aktu veikšanai;        4. dalība tādā personu grupā, kurā apvienojušās trīs vai vairāk personas, lai kopīgi izdarītu noziedzīgus nodarījumus mantkārīgā nolūkā, vai līdzdalība šādas personu grupas izdarītos noziedzīgos nodarījumos, ja par šādas personu grupas izdarītiem noziedzīgiem nodarījumiem likumā paredzēta brīvības atņemšana uz laiku, ne mazāku par četriem gadiem;        5. radioaktīvo vai bīstamo vielu, stratēģiskas nozīmes preču vai citu vērtību, sprāgstvielu, ieroču vai munīcijas pārvietošana pāri Latvijas Republikas valsts robežai jebkādā nelikumīgā veidā.     5. apliecinājums, ka kandidāts atbilst nolikuma 3.8. un 3.9. punktā noteiktajām prasībām (apliecinājums iekļauts pielikuma Nr.1 formā);     6. kandidāta apliecinājums par pieredzi pielikuma Nr. 2 formā, norādot veiktos pakalpojumus, kas pierāda atbilstību 3.10. punktā noteiktajai prasībai;     7. Nacionālās drošības iestādes izsniegta un uz pieteikuma iesniegšanas brīdi spēkā esoša atbilstošas kategorijas industriālās drošības sertifikāta kandidāta apliecināta kopija;     8. kandidāta vadošo darbinieku un pakalpojuma izpildē iesaistīto tehnisko darbinieku speciālās atļaujas darbam ar valsts noslēpuma objektiem apliecinātas kopijas un aizpildīts pielikums Nr. 3, tajā norādot: vārdu, uzvārdu, speciālās numuru, kategoriju, derīguma termiņu un izdevējiestādi;     9. Sertifikātu (apliecību) apliecinātas kopijas, kas apliecina pretendenta speciālistu kvalifikāciju darbam, strādājot augstumā (pretendenta rīcībā ir jābūt vismaz diviem atbilstoši kvalificētiem darbiniekiem).   1. Ārvalstu kandidāti ir tiesīgi iesniegt no nolikuma 6.2.1., 6.2.2., 6.2.3., 6.2.4. un 6.2.5. punktā noteiktajiem dokumentiem atšķirīgus ar minētajos punktos pieprasīto informāciju, ja tos izsniegušas attiecīgas ārvalstu institūcijas, iestādes vai personas, kas saskaņā ar kandidāta reģistrācijas valsts normatīvajiem aktiem ir tiesīgas to darīt, attiecīgi norādot konkrētās valsts tiesisko pamatojumu. Ja kandidāta reģistrācijas valsts normatīvie akti neparedz kādu no nolikuma 6.2.1., 6.2.2., 6.2.3., 6.2.4. un 6.2.5.punktā minēto dokumentu izsniegšanu, šādus dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, ar paša kandidāta vai kandidāta norādītās personas, uz kuras iespējām kandidāts balstās, apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas vai pastāvīgās dzīvesvietas valstī.   2. Ja kandidāts ir piegādātāju apvienība, kandidātam jāiesniedz nolikuma 6.2.1., 6.2.2., 6.2.3., 6.2.4. un 6.2.5.punktā norādītie dokumenti par katru personu, kas iekļauta apvienībā. Papildus jāiesniedz visu personu, kas iekļautas apvienībā, parakstīts sabiedrības līgums, kuru parakstījis katras personas pārstāvis ar pārstāvības tiesībām vai tā pilnvarota persona (oriģināls vai apliecināta kopija), kā arī katras personas atbildības apjoms. 6.2.7., 6.2.8., 6.2.9., un 6.2.10. punktā norādītie dokumenti jāiesniedz par attiecīgo personu, kas nodrošinās vispārīgās vienošanās saistību izpildi.   3. Ja kandidāts piesaista apakšuzņēmējus, kandidātam jāiesniedz nolikuma 6.2.1., 6.2.2., 6.2.3., 6.2.4. un 6.2.5. punktā norādītie dokumenti par katru piesaistīto apakšuzņēmēju. Papildus jāiesniedz apakšuzņēmējiem izpildei nododamo līguma daļu un to apjoma (%) apraksts. Papildus jāiesniedz spēkā esoši dokumenti, kas noslēgti ar kandidātu un apliecina katra apakšuzņēmēja gatavību veikt tam izpildei nodotās līguma daļas (apliecināta sadarbības līguma kopija vai piekrišanas raksta oriģināls), kuri jāparaksta apakšuzņēmēja pārstāvim ar pārstāvības tiesībām vai tā pilnvarotai personai. 6.2.7., 6.2.8., 6.2.9., un 6.2.10. punktā norādītie dokumenti jāiesniedz par attiecīgo personu, kas nodrošinās vispārīgās vienošanās saistību izpildi. |
| 1. **PIETEIKUMA PAR DALĪBU SARUNU PROCEDŪRĀ NEIZSKATĪŠANAS GADĪJUMS**    1. Iepirkuma komisija neizskata kandidāta pieteikumu par piekrišanu dalībai sarunu procedūrā, ja pieteikums nav parakstīts atbilstoši nolikuma 5.3. punkta prasībām. |
| 1. **KANDIDĀTU kvalifikācijas pārbaude**    1. Komisija veic kandidātu kvalifikācijas pārbaudi, par kuras rezultātiem visi kandidāti tiks informēti Aizsardzības un drošības jomas iepirkumu likuma 52. panta pirmajā daļā noteiktajā kārtībā.    2. Par kandidāta atbilstību nolikuma 3.7. punkta prasībām iepirkuma komisija pārliecinās, pārbaudot informāciju Konkurences padomes mājaslapā.    3. Par kandidāta atbilstību nolikuma 3.8. punkta prasībām pasūtītājs/rīkotājs pārliecinās, iegūstot informāciju no citiem pasūtītājiem par iepriekš noslēgtu iepirkuma līgumu izpildi aizsardzības un drošības jomā.    4. Kandidāts tiek izslēgts no turpmākās dalības sarunu procedūrā, un pieteikums netiek tālāk izvērtēts, ja komisija konstatē, ka:       1. kvalifikācijas dokumenti nav iesniegti atbilstoši sarunu procedūras nolikuma 6. punkta prasībām un tie un/vai to saturs neatbilst sarunu procedūras 6. punkta prasībām, un/vai kandidāts ir iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā, nav sniedzis iepirkuma komisijas pieprasīto precizējošo informāciju iepirkuma komisijas noteiktajā termiņā;       2. kandidāts neatbilst kādai no sarunu procedūras 3. punkta prasībām.    5. Ja kandidāts ir piegādātāju apvienība, kandidāts tiek izslēgts no turpmākās dalības sarunu procedūrā, ja komisija konstatē, ka uz kādu no personām, kas iekļauta apvienībā, attiecas kāds no 8.5. punktā minētajiem izslēgšanas nosacījumiem.    6. Ja kandidāts piesaista apakšuzņēmējus, kandidāts tiek izslēgts no turpmākās dalības sarunu procedūrā, ja komisija konstatē, ka uz kādu no apakšuzņēmējiem vai personām, uz kuras iespējām kandidāts balstās, attiecas kāds no 8.5. punktā minētajiem izslēgšanas nosacījumiem. |
| 1. **PIEDĀVĀJUMU IESNIEGŠANA**    1. Kandidāti, kuri izturējuši kvalifikācijas pārbaudi, komisijai nosūtot uzaicinājuma vēstuli (ar piedāvājuma iesniegšanas noteikumiem un tehnisko specifikāciju pielikumā), tiek uzaicināti piedalīties sarunu procedūrā un iesniegt piedāvājumu.    2. Uzaicināti piedalīties sarunu procedūrā un iesniegt piedāvājumu tiks ne vairāk kā 3 (trīs) kandidāti katrā iepirkuma priekšmeta daļā. Tiks atlasīti kandidāti, kuriem ir vairāk darbinieku ar speciālām atļaujām darbam ar valsts noslēpuma objektiem.    3. Piedāvājuma iesniegšanas termiņš tiek noteikts saskaņā ar Aizsardzības un drošības jomas iepirkumu likuma 37. panta piekto daļu, elektroniskajai saziņai izmantojot kandidāta Pieteikumā norādīto kontaktpersonu. |
| 1. **IEPIRKUMA KOMISIJAS TIESĪBAS UN PIENĀKUMI**    1. Komisija darbojas saskaņā ar Aizsardzības un drošības jomas iepirkumu likumu, sarunu procedūras nolikumu un NP 2. RNC 2018. gada 7. novembra rīkojumu Nr. 276.    2. Komisijas tiesības:       1. rakstiski pieprasīt precizēt iesniegto informāciju un sniegt detalizētus paskaidrojumus;       2. pārbaudīt visu kandidāta sniegto ziņu patiesumu;       3. pieaicināt komisijas darbā ekspertus ar padomdevēja tiesībām;       4. uzaicināt kandidāta pārstāvjus uz sarunām;       5. veikt citas darbības saskaņā ar Aizsardzības un drošības jomas iepirkumu likumu, citiem normatīvajiem aktiem un šo nolikumu.    3. Komisijas pienākumi:       1. izskatīt kandidātu iesniegtos pieteikumus, kuri iesniegti noteiktajā pieteikumu iesniegšanas termiņā;       2. pieņemt lēmumu par sarunu procedūras rezultātiem;       3. veikt citas darbības saskaņā ar Aizsardzības un drošības jomas iepirkumu likumu, citiem normatīvajiem aktiem un šo nolikumu. |
| 1. **KANDIDĀTA TIESĪBAS UN PIENĀKUMI**    1. Kandidāta tiesības:       1. laikus pieprasīt komisijai papildu informāciju par nolikumu, iesniedzot rakstisku pieprasījumu;       2. rakstiski pieprasīt sarunu procedūras nolikuma izsniegšanu elektroniskā formā pa e-pastu vai to lejuplādēt interneta adresē [www.mod.gov.lv](http://www.mod.gov.lv);       3. iesniedzot pieteikumu, pieprasīt apliecinājumu par pieteikuma saņemšanu;       4. veikt citas darbības saskaņā ar Aizsardzības un drošības jomas iepirkumu likumu, citiem normatīvajiem aktiem un šo nolikumu.    2. Kandidāta pienākumi:       1. Lejupielādējot sarunu procedūras nolikumu, ieinteresētais piegādātājs apņemas sekot līdzi turpmākajām izmaiņām sarunu procedūras nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Aizsardzības ministrijas mājaslapā [www.mod.gov.lv](http://www.mod.gov.lv) sadaļā „Iepirkumi” pie sarunu procedūras nolikuma.       2. rakstveidā, iepirkuma komisijas norādītajā termiņā, sniegt atbildes un paskaidrojumus par pieteikumu uz komisijas uzdotajiem jautājumiem;       3. pēc iepirkuma komisijas pieprasījuma iepirkuma komisijas norādītajā termiņā rakstveidā sniegt informāciju par piedāvātā Preces cenas veidošanās mehānismu;       4. katrs kandidāts līdz ar pieteikuma iesniegšanu apņemas ievērot visus sarunu procedūras nolikumā minētos noteikumus kā pamatu iepirkuma izpildei;       5. veikt citas darbības saskaņā ar Aizsardzības un drošības jomas iepirkumu likumu, citiem normatīvajiem aktiem un šo nolikumu. |
| 1. **PĀRĒJIE NOTEIKUMI**    1. Iepirkuma komisija un kandidāts ar informāciju apmainās rakstiski. Sarunas, uz kurām pretendents ierodas pēc iepirkuma komisijas uzaicinājuma, tiek protokolētas.    2. Visi izdevumi, kas saistīti ar sarunu procedūras pieteikuma sagatavošanu un iesniegšanu, jāsedz sarunu procedūras kandidātam/pretendentam.    3. Sarunu procedūras nolikums sastādīts un apstiprināts latviešu valodā. Nolikums sastāv no nolikuma teksta uz 7 (septiņām) lapām un 5 (pieciem) pielikumiem uz 9 (deviņām) lapām, kas ir šī nolikuma neatņemama sastāvdaļa: 2. pielikums – Pieteikums par piekrišanu dalībai sarunu procedūrā uz 2 (divām) lapām; 3. pielikums – Tehniskā specifikācija uz 4 (četrām) lapām; 4. pielikums – Apliecinājums par pieredzi uz 1 (vienas) lapas; 5. pielikums – Apliecinājums par kandidāta darbinieku kvalifikāciju uz 1 (vienas) lapas; 6. pielikums – Tehnisko apsardzes sistēmu vispārīgs kopējais iekārtu skaits uz 1 (vienas) lapas.   Komisijas priekšsēdētāja: J. Visoveņa |

Pielikums Nr. 1

Sarunu procedūras nolikumam,

ID Nr. NBS NP 2.RNC 2018/40

**PIETEIKUMS PAR PIEKRIŠANU DALĪBAI SARUNU PROCEDŪRĀ**

**Piezīme**: *Sarunu procedūras kandidātam jāaizpilda tukšās vietas šajā formā.*

Iepirkums: **„Drošības sistēmu izveide un apkope”**

Identifikācijas Nr. **NBS NP 2.RNC 2018/40**

Kam: Nacionālo bruņoto spēku Nodrošinājuma pavēlniecības 2.reģionālais centrs

„NBS Aviācijas bāze”,

Rembates pag., Ķeguma nov., LV-5016, Latvija

Godātā komisija,

1. Saskaņā ar sarunu procedūras nolikumu mēs, \_\_\_\_\_\_\_\_\_\_\_\_\_\_ (*kandidāta nosaukums*), apakšā parakstījušies, apstiprinām, ka piekrītam sarunu procedūras nolikuma prasībām un **izsakām vēlēšanos piedalīties sarunu procedūrā** „Drošības sistēmu izveide un apkope”, identifikācijas Nr. NBS NP 2.RNC 2018/40.
2. Ja kandidāts ir piegādātāju apvienība:
   1. personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   2. katras personas atbildības apjoms: .
3. Ja kandidāts ir piesaistījis apakšuzņēmējus:
   1. apakšuzņēmēja nosaukums, reģ. Nr., juridiskā adrese: \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. apakšuzņēmējam nododamās līguma daļas apjoms: \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Mēs apliecinām, ka gan kandidāts, gan fiziskās un juridiskās personas, tajā skaitā personas, kurām ir pārstāvības tiesības, un personas, kurām ir lēmumu pieņemšanas un uzraudzības tiesības attiecībā uz kandidātu, atbilst nolikuma 3.8. un 3.9. punktā noteiktajām prasībām.
2. Mēs apstiprinām, ka pievienotie dokumenti veido šo pieteikumu.
3. Informācija par kandidātu vai personu, kura pārstāv piegādātāju apvienību sarunu procedūrā:
   1. Kandidāta nosaukums:
   2. Reģistrēts:
   3. ar Nr.
   4. Juridiskā adrese:
   5. Biroja adrese:
   6. Kontaktpersona:

(Vārds, uzvārds, amats)

* 1. Telefons:
  2. Fakss:
  3. E-pasta adrese:
  4. Nodokļu maksātāja reģistrācijas Nr.:
  5. Banka:
  6. Kods:
  7. Konts:

Ar šo uzņemos pilnu atbildību par sarunu procedūrai iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Pieteikuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Paraksts:

# Vārds, uzvārds:

Amats:

Pieteikums sastādīts un parakstīts 20\_\_. gada

z.v.

Pielikums Nr. 2

Sarunu procedūras nolikumam,

ID Nr. NBS NP 2.RNC 2018/40

IEROBEŽOTA PIEEJAMĪBA

**TEHNISKĀS SPECIFIKĀCIJAS**

Pielikums Nr. 3

Sarunu procedūras nolikumam,

ID Nr. NBS NP 2.RNC 2018/40

**APLIECINĀJUMS**

par pieredzi

1. Kandidāta nosaukums:

Reģistrēts:

ar Nr.

1. Apliecinām, ka iepriekšējo 3 (trīs) gadu laikā līdz pieteikuma iesniegšanas dienai esam veikuši šādus iepirkuma priekšmetam pēc funkcionalitātes līdzīgu iekārtu un sistēmu tehniskās uzturēšanas un/vai tehniskās apkopes darbus:

|  |  |  |  |
| --- | --- | --- | --- |
| **Pakalpojuma veikšanas laiks** | **Pakalpojuma apraksts (norādot apkalpotās iekārtas)** | **Pasūtītājs** | **Pasūtītāja kontaktpersona, tālrunis** |
|  |  |  |  |
|  |  |  |  |
|  |  |  |  |

Ar šo uzņemos pilnu atbildību par apliecinājumā ietverto informāciju, atbilstību nolikuma prasībām. Sniegtā informācija un dati ir patiesi.

Paraksts:

Vārds, uzvārds:

Amats:

Apliecinājums sastādīts un parakstīts 20\_\_. gada

Pielikums Nr. 4

Sarunu procedūras nolikumam,

ID Nr. NBS NP 2.RNC 2018/40

**APLIECINĀJUMS**

par kandidāta darbinieku kvalifikāciju

|  |  |  |
| --- | --- | --- |
| **Vārds, uzvārds** | **Amats (kvalifikācija)** | **Speciālās atļaujas numurs, kategorija, derīguma termiņš, izdevējiestāde** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Pieteikuma \_\_\_\_\_\_\_\_ lpp. pievienotas darbinieku speciālo atļauju kopijas uz \_\_\_\_\_\_ lapām.

Ar šo uzņemos pilnu atbildību par apliecinājumā ietverto informāciju, atbilstību nolikuma prasībām. Sniegtā informācija un dati ir patiesi.

Paraksts:

Vārds, uzvārds:

Amats:

Apliecinājums sastādīts un parakstīts 20\_\_. gada

z.v.

Pielikums Nr. 5

Sarunu procedūras nolikumam,

ID Nr. NBS NP 2.RNC 2018/40

IEROBEŽOTA PIEEJAMĪBA

**Tehnisko apsardzes sistēmu vispārīgs kopējais iekārtu skaits (gab.)**